COVB

Nou programa COVB–AVEPA: formació continuada en medicina i cirurgia de petits animals i exòtics
2025-01-01 - 2029-12-31
El Col·legi Oficial de Veterinaris de Barcelona (COVB) i l’Associació de Veterinaris Espanyols Especialistes en Petits Animals (AVEPA) impulsen un programa conjunt de formació continuada amb l’objectiu de reforçar les competències clíniques dels professionals veterinaris.
En el marc d’aquest acord —vigent fins al 2028— es presenta el curs online “Fonaments de Medicina i Cirurgia General en Petits Animals i Exòtics”, una proposta formativa orientada a veterinaris clínics, hospitalaris, recent graduats i estudiants de darrers cursos.
Aquest programa respon a la necessitat de consolidar coneixements essencials i millorar la capacitat de resolució en la pràctica clínica diària, mitjançant un enfocament pràctic basat en casos reals.
Un programa estructurat i orientat a la pràctica clínica
El curs s’organitza en 12 mòduls temàtics que aborden les principals àrees de la medicina veterinària de petits animals, incloent-hi:

Mòdul 1: Vacunació, nocions essencials d’immunologia i malalties infeccioses (patrocinat per Zoetis) JA DISPONIBLE!
Mòdul 2: Malalties infeccioses d’importància clínica en petits animals. Maig de 2026
Mòdul 3: Dermatologia clínica aplicada al veterinari generalista (patrocinat per Zoetis i Hill’s). Octubre de 2026
Mòdul 4: Gastroenterologia clínica per al veterinari generalista (patrocinat per Hill’s). Gener de 2027
Mòdul 5: Nutrició clínica per a gossos i gats (patrocinat per Hill’s). Maig de 2027
Mòdul 6: Reproducció, control i patologia reproductiva en petites espècies. Octubre de 2027
Mòdul 7: Etologia per al clínic generalista. Gener de 2028
Mòdul 8: Abordatge pràctic del pacient amb signes respiratoris. Maig de 2028
Mòdul 9: Anestèsia en gossos i gats en una clínica generalista. Octubre de 2028
Mòdul 10: Exòtics per a veterinaris generalistes. Gener de 2029
Mòdul 11: El veterinari generalista davant la cardiologia en gossos i gats. Maig de 2029
Mòdul 12: Endocrinologia en la pràctica clínica diària. Octubre de 2029

Només es pot inscriure quan posi que el mòdul està JA DISPONIBLE.
Cada mòdul combina continguts teòrics essencials amb un enfocament diagnòstic i terapèutic aplicable a la consulta, incorporant casos clínics, algoritmes i eines pràctiques per millorar el raonament clínic i la comunicació amb els propietaris.
Metodologia flexible i enfocament progressiu
La formació es desenvolupa en modalitat 100% online, amb accés flexible i llançament progressiu dels continguts, permetent adaptar l’aprenentatge al ritme de cada professional.
Els participants disposaran de:

Contingut teòric estructurat
Recursos pràctics aplicats a la clínica
Materials complementaris de suport

El programa inclou un mòdul introductori gratuït centrat en l’abordatge del cas clínic, impartit per Luis Feo.
Un projecte estratègic de formació continuada
Aquest curs forma part del conveni de col·laboració entre el COVB i AVEPA per al període 2025-2028, que preveu diverses edicions del programa, reforçant el compromís amb l’accés a formació de qualitat.
📅 Període: 2025–2029 (llançament progressiu de mòduls)
⏳ Durada: +120 hores de formació
💻 Modalitat: Online
🎓 Places gratuïtes: per a col·legiats/des del COVB i socis d’AVEPA
💰 Preu general: 60 € per mòdul
Aquesta formació ofereix eines pràctiques per reforçar la presa de decisions i aportar seguretat en la gestió clínica dels pacients.
👉 Consulta tota la informació del programa i realitza la teva inscripció aquí.
Des del COVB continuem impulsant iniciatives que contribueixen a la formació continuada i a l’excel·lència professional del col·lectiu veterinari. Consulta el programa i accedeix a la formació a través dels canals habituals del Col·legi.

Curs online: Bioestadística en Animals de Producció
2025-01-20 - 2025-03-20
Aquest curs de la plataforma formativa de la OCV està dissenyat per ajudar els professionals a millorar la presa de decisions en producció animal, basant-se en dades fiables i ben processades. Amb una orientació pràctica, aprendràs a organitzar, analitzar i interpretar dades estadístiques per aplicar-les a situacions reals.
Objectius del curs:

Organitzar dades per al seu processament estadístic.
Descriure variables segons la seva escala de mesura amb estadístics i gràfics adequats.
Interpretar l’associació entre variables i utilitzar aquestes eines per a la presa de decisions.

Continguts:
El curs està estructurat en 8 mòduls que cobreixen des de l’ús de l’eina estadística PSPP fins a l’aplicació pràctica de tècniques d’inferència estadística. Inclou autoavaluacions per garantir l’assimilació dels conceptes.
Professor:
Ignacio de Blas, llicenciat i doctor en Veterinària per la Universitat de Saragossa. Especialista en epidemiologia veterinària, ha publicat més de 110 articles científics i desenvolupat eines com WinEpi per a càlculs epidemiològics.
📅 Dates: Del 20 de gener al 20 de març de 2025.
💻 Durada: 20 hores.
💰 Preu: 60 €. Exclusiu per a col·legiats/des.
No perdis aquesta oportunitat! Inscriu-t’hi ara.

Exposició fotogràfica sobre la transhumància a Barcelona
2025-01-30 - 2025-03-29
Fujifilm inaugura l’exposició “Yerba: el cor verd de la transhumància”, de la veterinària i fotògrafa Katy Gómez Catalina, que es podrà visitar gratuïtament a la Wonder Photo Shop Barcelona del 30 de gener al 29 de març. La mostra, composta per 45 imatges, ofereix un recorregut visual que destaca els valors mediambientals, socials i culturals d’aquesta pràctica ramadera, reconeguda per la UNESCO com a Patrimoni Cultural Immaterial de la Humanitat el 2023.
Segons Katy Gómez, “la transhumància és molt més que una tradició, és un vincle viu amb la terra i un testimoni de la convivència harmònica entre humans i animals”. A través de la seva experiència com a veterinària i fotògrafa, l’autora busca apropar al públic la realitat dels pastors i la seva estreta relació amb la natura.
📍 Lloc: Wonder Photo Shop Barcelona (C/ Gran de Gràcia, 1)
📅 Dates: Del 30 de gener al 29 de març
🕔 Horari: De dilluns a dissabte, de 17:00 h a 20:00 h
La inauguració tindrà lloc el dijous 30 de gener i comptarà amb la presència de l’autora, que compartirà la seva experiència de convivència amb els pastors transhumants.
Descarregar nota de Premsa

Nous grups de preparació per a oposicions veterinaries
2025-02-01 - 2025-12-31
El Col·legi Oficial de Veterinaris de Barcelona posa a disposició dels seus col·legiats dos grups de preparació d’oposicions per accedir a la funció pública veterinària:
🔹 Oposicions de la Generalitat de Catalunya
🔹 Oposicions al Cuerpo Nacional Veterinario (CNV)
Cada grup compta amb un equip docent expert, materials actualitzats i una metodologia adaptada a les necessitats dels opositors. Els continguts inclouen temaris desenvolupats per professionals del sector i exercicis pràctics per simular les proves oficials.
Reunió informativa després del 5 d’abril de 2025 per resoldre dubtes sobre la nova convocatòria d’oposicions tant de la Generalitat com del CNV.
Consulta els documents amb tota la informació aquí:

Guia de preparació oposicions GENCAT
Guia de preparació oposicions CNV

Per a més informació, contacta amb el COVB.

Màster en Benestar Animal - UAB
2025-02-21 08:00 - 2025-11-28 17:00 (Europe/Madrid)
La Universitat Autònoma de Barcelona (UAB) obre les inscripcions per a la 7a edició del Màster en Benestar Animal. Aquest programa de formació permanent ofereix una educació integral en benestar animal, abordant aspectes científics, tècnics, ètics i socials. Està dirigit a professionals que desitgin adquirir competències per avaluar, promoure i protegir el benestar d’animals de granja, companyia i salvatges.
Detalls del Màster:

Inici i modalitat:

21 de febrer de 2025: Inici de l’etapa presencial a la Facultat de Veterinària de la UAB.
30 de maig de 2025: Començament de l’etapa a distància.
28 de novembre de 2025: Fi del màster.

Crèdits: 60 ECTS
Idioma: 80% en espanyol, 20% en anglès
Preu: 4.800 €

Assignatures principals:

Introducció al Benestar Animal: alimentació, confort i salut.
Benestar Animal, salut i comportament.
Ètica i dimensió social, benestar en transport i sacrifici.
Pràctiques en benestar animal.
Treball de Fi de Màster.

Pràctiques i visites: El màster inclou visites a granges, refugis per a gossos i gats, centres de recuperació de fauna, zoològics i hospitals veterinaris, proporcionant una experiència pràctica i completa.
Ponents i Col·laboracions: Facultat veterinària UAB, Animal Welfare Education Centre, altres especialistes UAB. Organización Mundial de Sanidad Animal (OMSA), Institut de Recerca i Tecnologies Agroalimentaries (IRTA), University of Copenhagen, Utah State University, Universidad de Ciencias Agrícolas de Suecia (SLU), Universidad de Múrcia, Universidad Austral de Chile, Universidad de Cádiz, Universitat de Lleida, Zoo Antwerp – Centre for Research and Conservation, European Association of Zoo and Wildlife Veterinarians, International Zoo Veterinary Group, Centre de Recuperació d‘Amfibis i Rèptils de Catalunya (CRARC), Fundació CRAM…
Sortides professionals:

Especialista en Benestar Animal
Responsable de benestar a granges, refugis, centres d’experimentació, entre altres.
Assessor en agències internacionals, ONG’s i empreses privades.

Contacte i inscripció:

📧 oriol.tallo@uab.cat
☎️ +34 93 581 13 52

Descarregar PDF

Nou cas clínic interactiu sobre petits remugants al Campus Colvet
2025-03-01 - 2025-04-30
El Consejo General de Colegios de la Profesión Veterinaria posa a disposició dels col·legiats un nou cas clínic interactiu per a la formació veterinària a través de la plataforma Campus Colvet.
El cas clínic aborda una explotació de petits remugants que està experimentant una reducció en la producció de llet, un retard en el creixement dels xais d’engreix i un augment dels problemes respiratoris.
A través de l’estudi de la història clínica, l’anamnesi i l’exploració dels animals, els participants hauran d’identificar els problemes, proposar diagnòstics i establir tractaments adequats.
Els temes clau:

Tècniques de diagnòstic i valoració de la ventilació de les installacions.
Diagnòstics diferencials i estratègies terapè
Anàlisi de resultats després de la implementació de canvis a l’explotació.

📅 Dates: 1 de març – 30 d’abril 2025
💻 Modalitat: Online
⏳ Durada: 2 hores
💰 Preu: Gratuït
👨‍⚕ Autor: Sebastián Martín, Doctor en Veterinària amb més de 20 anys d’experiència en el sector de la producció i sanitat animal de rumiants.
📩 Inscripció gratuïta aquí

Curs per a l’acreditació en direcció d’instal·lacions de radiodiagnòstic
2025-03-10 - 2025-05-31
El Col·legi Oficial de Veterinaris de Barcelona (COVB) i TECNODOSIS, entitat homologada pel Consejo de Seguridad Nuclear, organitzen un curs semipresencial per obtenir l’acreditació com a Director d’Instal·lacions de Radiodiagnòstic Veterinari.
Estructura del curs:

Part teòrica: Principis del radiodiagnòstic, protecció radiològica i normativa vigent.
Part pràctica: Aplicació de tècniques de seguretat i maneig d’equips de radiodiagnòstic.
Examen final: Imprescindible per obtenir l’acreditació oficial.

Docents:

Santi Cano: Titulació universitària de medicina, odontologia, supervisor de instal·lacions radiològiques i expert en protecció radiológica. Realitzarà practiques teòriques i examen.
Marc Saladrigas: Tècnic expert en radiologia. Realitzarà practiques.

📅 Dates: Del 10 de març al 31 de maig de 2025
📍 Lloc: Seu del COVB (Av. República Argentina, 21-25, 08023 Barcelona)
💰 Preu: 240€ per col·legiats COVB, 340€ per no col·legiats COVB.
⚠ Places limitades! S’assignaran per ordre d’inscripció.
Per formalitzar la inscripció, cal enviar un correu a formacio@covb.cat abans del 28 de febrer de 2025 amb: fotocòpia del DNI vigent i fotocòpia del títol universitari en Veterinària.
Consulta el programa complet aquí.

Influenza aviària i pesta porcina africana: formació imprescindible per a Veterinaris
2025-03-15 - 2025-04-13
Els veterinaris tenen un paper clau en la prevenció i el control de malalties com la Influenza Aviària i la Pesta Porcina Africana (PPA). Per això, és fonamental estar formats en el marc legislatiu que regula aquestes patologies a nivell nacional, europeu i internacional, així com en els programes de vigilància i els protocols d’actuació en cas de sospita o confirmació d’un focus a Espanya.
El Consejo General de Colegios de la Profesión Veterinaria de España ofereix una nova edició d’aquesta formació especialitzada, impartida per experts del Cuerpo Nacional Veterinario, que abordaran aspectes clau de la normativa i la gestió sanitària d’aquestes malalties.
L’equip d’experts és:

Elena García Villacieros – Cap de Servei d’Epidemiologia del Ministeri d’Agricultura, Pesca i Alimentació.
Isabel María Guijarro Torvisco – Doctora en Veterinària i membre del Cuerpo Nacional Veterinario.
Sergio Bonilla García – Expert en epidemiologia del Ministeri d’Agricultura, Pesca i Alimentació.
Fátima Guerrero Carvajal – Doctora en Salut Pública i Sanitat Animal.

📅 Dates: del 15 de març al 13 d’abril de 2025
⏰ Durada: 10 hores
💰 Preu: 40€
📍 Exclusiu per a col·legiats/des
📩 Inscripció aquí.

Introducció a la laparoscòpia en petits animals: nova edició del curs online
2025-03-17 - 2025-05-30
La laparoscòpia és una tècnica cada vegada més utilitzada en la cirurgia veterinària pels seus avantatges mínimament invasius. Per aquest motiu, el Consejo General de Colegios Veterinarios de España, en col·laboració amb el Centre de Cirurgia de Mínima Invasió Jesús Usón de Cáceres, organitza la 5a edició del curs online d’Introducció a la Laparoscòpia en Petits Animals.
Aquest curs es desenvoluparà a través del Campus Colvet i ofereix una formació completa sobre la tècnica, instrumental i aplicacions de la laparoscòpia en l’àmbit veterinari.
📅 Dates: 17 de març – 30 de maig de 2025
⏳ Durada: 50 hores de continguts interactius
💻 Modalitat: Online (accés 24/7)
🎓 Places limitades: 30 (per ordre d’inscripció)
💰 Preu: 250 €
👨‍🏫 Professorat: Especialistes en cirurgia mínimament invasiva, anestesiologia i anatomia veterinària, amb experts del CCMIJU de Cáceres, la Universitat de Múrcia i altres centres internacionals.
📩 Inscripcions obertes aquí.
